Nordeca

Nordeca AS (tidligere Ugland IT Group) er et norsk selskap som leverer digitale og skybaserte geografiske informasjonstjenester. Selskapet driver med eiendoms- og markedsdata.Statens Kartverk, Produkter og tjenester  www.statkart.no Nordeca AS jobber primært mot eiendomssektoren og ble i januar 2022 en del av Visma-konsernet. 

Selskapet ble etablert i 1990 og hadde ca. 10 ansatte med kontoradresse Lysaker i Bærum.

 Historie 
Nordecas historie begynte i 1990 med selskapet Ugland Viak Environment AS ble etablert i Arendal. Selskapet hadde som formål å gjøre geografisk informasjon enklere tilgjengelig for publikum og myndigheter via datasystemer, og ble blant landets første tilbydere av dette. Samtidig ble Totalkart AS etablert i Trondheim, et selskap som produserte underlag til papirproduserte kart basert på elektroniske kartdata. I 1994 ble det etablert samarbeid mellom de to selskapene. Grunnet strukturelle problemer i Totalkart AS ba selskapet om å bli innlemmet i selskapet Ugland Viak Environment AS, som på dette tidspunktet var eid av Knut Axel Ugland Holding AS, etter at Asplan Viak AS hadde overlatt sin eierandeler.

 1995 – Knut Axel Ugland Holding AS (KAUH) overtok alle aksjene i Totalkart AS og etablerer Ugland Totalkart AS med hovedkontor i Grimstad.
 1997 – Næringsminister Lars Sponheim åpner det første karthotellet i Norge, MapOnWeb, for kartpublisering til markedet via internett. Dette under KAUH eierskap, samlokalisert og nært integrert med Ugland Totalkart i Grimstad. 
 1999 – Ugland Totalkart AS og MapOnWeb AS utviklet kartapplikasjoner og forretningskonsepter rettet mot volummarkedet for geografiske tjenester på Iinternett. Samtidig ble selskapet, av KAUH, Publikit AS, etablert med formål å utvikle web-baserte informasjon og kartinformasjon, i samarbeid med GRID Arendal UNEP, om miljø - State of Environment.
 2002 – Ugland IT Group opprettes som en fusjon mellom teknologiselskapene Ugland Totalkart AS, MapOnWeb AS, FlexIm Infowiz As og Ugland Publikit AS. Senere samme år skilles konseptet Ugland Publik ut, og eget nytt selskap FrameWorks AS etableres. 
 2004 – Ugland IT Group overtok Statens kartverks kommersielle virksomhet, Statens kartverk Marked, og blir markedsleder på salg av geografisk data og fritidskart.
 2005 – Ugland IT Group overtar virksomheten i Kartbutikken.no og posisjonerer seg sentralt innen konsumentsalg på internett samt salg av GPS i Norge.
 2007 – Ugland Holding selger seg ned i selskapet og Cinclus Equity Partner kommer inn som største eier.Nordeca – Cinclus Invest www.cinclus-invest.no
 2011 – Ugland IT Group bytter navn til Nordeca.Ugland IT Group bytter navn til Nordeca  nordeca.com, Nyheter, 1. februar 2011
 2022 – Nordeca blir kjøpt av Visma og blir en del av Visma Real Estate

 Referanser 

 Eksterne lenker 


Kategori:Norske IT-selskaper
Kategori:Kartografiske organisasjoner
Kategori:Næringsliv i Bærum
Kategori:Selskaper etablert i 1990